Diari Oficial de la Generalitat Valenciana


Sumari del DOGV 3700, del 02-03-2000 (2000/1515)

ORDRE de 14 de febrer de 2000, de la Conselleria de Cultura, Educació i Ciència, per la qual es modifica l’autorització al centre docent privat Liceo Hispano, de Paterna (València).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3700

Data del DOGV
:   02-03-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/1515


Data del document
:   14-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 14 de febrer de 2000, de la Conselleria de Cultura, Educació i Ciència, per la qual es modifica l'autorització al centre docent privat Liceo Hispano, de Paterna (València). [2000/X1515]
  
L'expedient ha sigut iniciat pel representant de la titularitat del centre privat Liceo Hispano, codi número 75502701, situat al carrer Mestre Juan Magal Benzo, 31, de Paterna, en sol·licitud de modificació de l'autorització per ampliació de dos unitats d'Educació Infantil, segon cicle.
  
La Direcció General de Centres Docents ha declarat, a través de la Resolució de 5 d'agost de 1998, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la Direcció Territorial de Cultura i Educació de València, que a la vista de l'informe favorable de la Unitat Tècnica de Construccions, i de la Inspecció Educativa, respecte a l'adequació de les titulacions dels professors/res contractats a la legislació vigent, eleva proposta favorable a allò sol·licitat.
  
L'Ordre de la Conselleria de Cultura, Educació i Ciència, de 17 d'abril de 1997 (DOGV d'11 de juny), va autoritzar al centre l'obertura i funcionament en el nivell d'Educació Secundària Obligatòria amb 8 unitats i 229 llocs escolars, configurant la resta de nivells educatius de la següent manera: 12 unitats d'Educació Primària amb 271 llocs escolars i 4 unitats d'Educació Infantil segon cicle amb 66 llocs escolars.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1.487/1994, d'1 de juliol (BOE de 28 07.1994), i 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Modificar l'autorització del següent centre docent privat en els termes que s'especifiquen, amb efectes des del curs acadèmic 1999/2000.
  
Centre: Liceo Hispano
  
Titular: Liceo Hispano, SL.
  
Adreça: c/ Mestre Juan Magal Benzo, 31
  
Localitat: Paterna
  
Província: València
  
Codi: 81095802
  
Modificació que s'autoritza: ampliació de les unitats d'Educació Infantil, segon cicle, a un total de 6 unitats i 102 llocs escolars.
  
DISPOSICIÓ ADDICIONAL
  
El centre haurà de complir allò disposat en l'article 6 del Reial Decret 1.004/1991 (BOE de 26.06.91), i en el Decret 193/1988, de 12 de desembre, del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 14 de febrer de 2000
  
El conseller de Cultura, Educació i Ciència,